దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
49 రోజుల తర్వాత తొలి సినిమా విడుదల!
కొన్నాళ్లుగా తమిళ సినిమాలు ఏవీ విడుదల కాకుండా నిర్వహించిన బంద్ నిన్న రాత్రితో పూర్తి అయ్యింది
Samayam Telugu | Updated:
Apr 19, 2018, 05:39PM IST
ఎట్టకేలకూ తమిళ చిత్రపరిశ్రమలో స్ట్రైక్ ముగిసింది. కొన్నాళ్లుగా తమిళ సినిమాలు ఏవీ విడుదల కాకుండా నిర్వహించిన బంద్ నిన్న రాత్రితో పూర్తి అయ్యింది. ఈ నేపథ్యంలో తమిళనాట మళ్లీ తమిళ సినిమాల హడావుడి మొదలుకానుంది. మొత్తం 49 రోజుల పాటు తమిళ చిత్రపరిశ్రమ బంద్ నడిచింది. ఇప్పుడు ఇన్ని రోజుల తర్వాత అక్కడి సినిమాలు మళ్లీ విడుదల అవుతున్నాయి. సుదీర్ఘ బంద్ తర్వాత విడుదల అవుతున్న తమిళ సినిమా ‘మెర్క్యూరీ’.
ఇది ఇప్పటికే ఇతర చోట్ల విడుదల అయ్యింది. ఇది బేసిక్ గా మూకీ సినిమా. కాబట్టి దీన్ని ఫలానా భాష సినిమా అని చెప్పడానికేం లేదు. అయితే తమిళ వెర్షన్ మాత్రం ఇంకా విడుదల చేయలేదని నిర్మాతలు ప్రకటించారు. ఈ వారంలో ఈ సినిమాను విడుదల చేయనున్నామని ప్రకటించారు. ఈ విధంగా బంద్ తర్వాత విడుదల అవుతున్న సినిమాగా నిలుస్తోందిది.
బంద్ రోజులలో విడుదల కాకుండా ఆగిన సినిమాలకు రానున్న రెండు మూడు వారాలూ అవకాశం ఇవ్వాలని తమిళ నిర్మాతల మండలి ప్రకటించింది. విడుదల ఆగిన సినిమాలను వరసగా విడుదల చేసుకోవాలని, బంద్ తో నిమిత్తం లేకుండా ఏప్రిల్ చివరి రెండు వారాల్లో విడుదల చేయాలనుకున్న సినిమాలను మరి కొన్నాళ్లు వాయిదా వేయాలని తీర్మానించింది. దీని ప్రభావం వల్ల రజనీకాంత్ ‘కాలా’ వాయిదా కొంత వాయిదా పడనుంది. ఏప్రిల్ ద్వితీయ పక్షంలో విడుదల చేయాలనుకున్న ఈ సినిమాను మే మొదటి వారంలో విడుదల చేయనున్నారని తెలుస్తోంది.